google/wiki40b huggingface dataset:
Han Zhangdi

Bakgrunn

Prins Da ble født i år 57 som sønn av daværende kronprins Liu Zhuang og hans hustru Jia. Kronpinsens yndlingshustru, fru Ma, var hans tante på morssiden. Ettersom hun selv ikke hadde noen sønner, adopterte hun fru Jias sønn. Prins Da vokste slik opp som fru Mas sønn. men ettersom han kjente godt sin kjødelige mor, følte han seg snarere som hennes sønn.
Keiser Guangwu, Liu Das bestefar, døde allerede samme året som Da ble født, og kronprins Zhuang etterfulgte ham på tronen som keiser Ming. I år 60 eleverte han etter påtrykk fra sin mor Yin Lihua sin hustru Ma til keiserinne, og Liu Da til kronsprins, selv om det var fore eldre brødre å velge mellom.

Kronprins

Ikke meget r kjent om hvordan hans tid som kronprins forløp. Han ble imidlertid undervist i klassikerne i den konfucianske litteratur (de fire klassiske romaner og de fem klassikere) og støttet opp i dette av sin adoptivmor, som han hadde et tett forhold til. Dessuten stod han nær sine onkler av Ma-slekten.
I året 75 døde keiser Ming, og ble etterfulgt på tronen av Liu som da var 18 år gammel. Han fikk keisernavnet Zhang. Keiserinne Ma fikk tittelen keisermor.

Keiser

Zhāngdì skal ha vært en hard arbeidende og flittig hersker. Han senket skattene og fulgte nøye med i statsanliggende, og i tillegg senket han regjeringens utgifter og fremmet konfusianismen. På grunn av dette blomstret Hàn-dynastiets samfunn og kultur i hans regjeringsperiode. Sammen med sin far Han Mingdi har Zhāngdìs regjeringsperiode blitt sett på som det senere Hàn-dynastiets gullalder.}
I Zhāngdìs regjeringstid hadde kinesiske soldater ledet av general Ban Chao framgang i vest i dagens Xinjiang og Sentral-Asia, hvor de forfulgte de beseirede xiongnuene som hadde forstyrret handelsveiene som siden har blitt kjent som Silkeveien. Etter keiser Zhāng kom det senere Hàn-dynastiet til å plages av indre stridigheter mellom keiserfamilien og dens støttespillere og evnukkene og keiserinnefamiliene (keiser Zhāng økte makten til både hans adoptivmor Keiserinne Ma og hans keiserinne Dous klaner). 
Kineserne i det følgende halvannet århundre kom til å lengte tilbake til velstanden under keiserne Míng og Zhāng.
HMS «Southampton»

HMS «Southampton» var det første i en serie på fem skip i townklassen av lette kryssere. Hun ble bygget ved John Brown & Company, Clydebank, Skottland og sjøsatt 10. mars 1936.

Historikk

«Southampton» ble brukt under andre verdenskrig og  fungerte som flaggskipet til den andre Cruiser Squadron ved Home Fleet. Den. 5. september1939 stoppet hun det tyske handelsskipet «Johannes Molkenbuhr» utenfor  Stadlandet, men hennes mannskap senket skipet før hun kunne bli tatt. Mannskapet ble tatt over til destroyerne  «Jervid» og «Johannes Molkenbuhr», og deretter flyttet over til «Jersey».
«Southampton» ble senere skadet  den 16. oktober 1939 mens den lå til ankers utenfor Rosyth i Skottland, da hun ble truffet av en 500 kilos bombe i et tysk luftangrep. Bomben ble sluppet fra bare 150 meters høyde fra en Ju-88 og traff hjørnet av tøymagasinet, gikk gjennom tre dekk i en skrå vinkel og gikk gjennom skroget og  detonerte i havet. Det ble mindre strukturelle skader og midlertidig svikt i det elektriske systemet. Hun ble reparert og på slutten av året var hun et av skipene som jaktet på de tyske slagskipene Scharnhorst og Gneisenau etter senkingen av det væpnede handelsskipet «Rawalpindi». Hun seilte så med Humber Force frem til februar 1940, og deretter overført til  en krysserskvdron på Scapa Flow. Den 9. april 1940, var «Southampton» i drift utenfor norskekysten  da hun fikk splintskader i et tysk flyangrep. Det viktigste batteriet ble midlertidig slått ut. Etter å ha blitt reparert, fikk hun oppdrag  på sør-kysten av England før hun vendte tilbake til Scapa Flow i oktober.
Den 15. november seilte «Southampton» til Middelhavet. Hun deltok i trefninger utenfor Cape Spartivento  den 27. november. I desember ble krysseren flyttet til Rødehavet for å eskortere troppekonvoier, og på samme tid deltok hun i bombingen av Kismayu under trefningene i italiensk Øst-Afrika. Den 1. januar 1941 ble hun med 3. Cruiser Squadron og tok del i Operasjonen Excess. Tidlig på ettermiddagen 11. januar, ble både hun og den andre krysseren «Gloucester» angrepet av 12 Stuka stupbombefly . Hun ble truffet av minst to bomber sørøst for Malta og tok fyr, noe som resultererte i at brannen spredte seg fra baug til hekk og flere mann ble fanget under dekk. 81 menn ble drept men de overlevende ble plukket opp av «Glouchester» og jageren «Diamond». Sterkt skadet og uten strøm ble «Southampto» senket av en torpedo fra «Gloucester» og fire fra krysseren Orion.
En uke etter senkingen skrev Admiral Cunningham, Øverstkommanderende av Middelhavsflåten et privat brev til First Sea Lord, Sir Dudley Pund, «jeg liker ikke disse "Southampton" class. De er fine skip, men den store hangarstrukturen synes å være et godt mål, vi blir alltid truffet der»"
Western Interior Seaway

Western Interior Seaway var et grunt innlandshav som delte Nord-Amerika i to. Det strakte seg fra Mexicogolfen til Nordishavet og eksisterte i midtre og sein kritt. Det rike dyrelivet i havet er kjent fra funnsteder i Kansas, som lå omtrent midt i havet.
Veronica Pedrosa

Veronica Pedrosa er nyhetsanker i Kuala Lumpur for Al Jazeera English. Hun har tidligere vært nyhetsanker i CNN International og BBC World.
Hun er datter av filippinske journalisten Carmen Navarro Pedrosa. Familien Pedrosa flyttet til London etter at moren skrev en åpenhjertig biografi om førstedamen Imelda Marcos.
I 2004 mottok hun prisen «Best News Anchor» under utdelingen av Asian Television Awards.
Mike Pence

Bakgrunn

Mike Pence vokste opp i en irsk-amerikansk katolsk familie, og overveide å bli katolsk prest. Etter fullførte studier ved Hanover College og Indiana University School of Law i Indianapolis arbeidet han som advokat og radioprogramleder.

Politiker

I 1984 og i 1988 var han kandidat som representant for republikanerne i Kongressen, men tapte. I 2000 prøvde han igjen, og ble innvalgt. Han ble gjenvalgt en rekke ganger. I forskjellige medier ble Pences navn nevnt som mulig republikansk presidentkandidat for valget i 2008, men han bestemte for ikke å lansere seg som kandidat.
Han stilte ikke igjen til Kongressen i 2012, idet han heller ville etterstrebe valg til guvernør for delstaten Indiana.
Pence uttrykte sin støtte til den såkalte Tea Party-bevegelsen idet den vokste frem. Han og hans familie hadde da allerede gått fra til å være aktive katolikker til å sluttet seg til Grace Evangelical Church, en evangelikal megakirke. Begge verdivalg, og de politiske standpunkter han inntok, gav ham en stor støtte i de respektive tildels overlappende velgergrupper.

Visepresidentkandidat

Under nominasjonsvalgkampen om å bli republikansk presidentkandidat i 2016, engasjerte Mike Pence seg lenge for Ted Cruz, også han en katolikk som var gått over til evangelikal protestantisme. Donald Trump slo ut Cruz, og Pence falt inn som en støttespiller bak ham. 15. juli 2016 ble det bekreftet at Pence ble Donald Trumps visepresidentkandidat ved presidentvalget i USA 2016. Hans direkte motsvarighet var senator for Virginia Tim Kaine, «running mate» for den demokratiske kandidat Hillary Clinton.
Valget endte med at Trump og Pence vant.
Volkan Babacan

Landslaget

Han ble tatt ut i Tyrkias EM-tropp til EM i Frankrike 2016.
Slaget ved Sävar

Bakgrunn

Den 18. august, dagen før slaget, ble en svensk armé under ledelse av general Gustaf Wachtmeister landsatt ved Ratan, styrken skulle gjenerobre Umeå som russiske styrker hadde okkupert siden juni samme år. Styrken var en del av Västerbottenekspedisjonen, en svensk hær og marinestyrke som skulle avskjære de russiske styrkenes forsyningsveier fra Västerbotten, nedkjempe de og derved gi Sverige en gunstig utgangsposisjon ved det kommende fredsforhandlingene.
Den svenske styrken gikk i land og slo leir ved Sävar grunnet en russisk desinformasjonskampanje som fikk svenskene til å tro at de ikke kunne rykke frem. Den russiske styrken under general Nikolaj Kamenskij var på marsj sørover da de fikk melding om den svenske landstigningen i Rätan. De russiske troppene fikk da ordre om å vende nordover. Noen av de russiske styrkene som ble satt inn hadde i løpet av 36 timer tilbakelagt 80 kilometer.

Slaget

Slaget begynte om lag 0630 om morgenen, de svenske styrkene på 4 600 mann var tallmessig underlegne de russiske på totalt 5 500 mann. Slaget pågikk utover dagen, etter 8 timer bedømte den svenske øverstkommanderende, general Wachtmeister at den svenske styrken var i fare for å bli slått, han beordret derfor retrett mot Djäkneboda. Om lag 600 russiske og 400 svenske soldater omkom, i tillegg ble rundt 1 000 russiske og 250 svenske soldater skadet.

Etterspill

Den svenske styrken dro seg tilbake til langgangsstedet i Ratan, hvor den svenske ekspedisjonsstyrkens flåtestyrke lå, der ble det dagen etter en mindre trefning hvorpå kampene opphørte. Den svenske generalen Wachtmeisters forsiktige handlemåte under slaget har blitt skarpt kritisert i ettertid. Slaget ved Sävar var det siste større slaget på svensk territorium.
Denys Harmasj

Landslaget

Han ble tatt ut til Fotball-EM 2012 i Polen og Ukraina.
Han ble tatt ut i Ukrainas EM-tropp til EM i Frankrike 2016.
Anacostia (elv)

Anacostia er en elv i USA, som også fører gjennom hovedstaden Washington, D.C. og som munner ut i Potomac River.
Den er 13,5 km lang og har sitt utspring i Prince George’s County i Maryland. Langs elven ligger Washington Navy Yard og dessuten det tidligere hovedkvarteret til Naval Criminal Investigative Service.
Særeie

Særeie er ekteskapslovens (Lov av 4 juli 1991 nr. 47) betegnelse på formue som er unntatt fra likedeling ved ekteskapets opphør. Formue som er særeie står i motsetning til formue som er felleseie, men er ikke en motsetning til sameie. Ektefeller kan godt eie en eiendel i sameie og samtidig kan begge to ha særeie.
Ved en avtale om særeie (ektepakt) kan ektefellene avtale at det de eier eller senere erverver, skal være unntatt fra deling. En avtale om særeie kan også inngås med sikte på et forestående ekteskap.
Avtalen kan begrenses til å gjelde den ene ektefellens formue eller deler av den enes eller begge ektefellenes formue.
Ektefeller kan ved ektepakt avtale at særeie ikke skal gjelde ved oppgjør etter den ene ektefellens død.
Det er formkrav for at en avtale om særeie skal være gyldig. Den må inngås ved ektepakt, dvs en avtale mellom ektefellene som fyller særlige krav til vitnepåtegninger mv.
En vanlig og unødvendig feil som gjøres er at en ektefelle overfører egne eiendeler til den annen ektefelles særeie for å unngå pågang eller risiko for pågang fra egne kreditorer. Dette er imidlertid ikke nødvendig å benytte særeieinstituttet for å oppnå vern mot egne kreditorer. Man kan i stedet gjøre en ektepakt hvor eiendelene overføres til den annen ektefellens eneeie. Eiendelene vil da fortsatt være felleseie (betyr ikke sameie), noe som medfører at eiendelene skal deles likt ved ekteskapets opphør. I noen tilfeller kan det allikevel være aktuelt å gjøre en gave fra den ene ektefellen til den andres særeie, dette gjelder de tilfeller hvor ektefellen som gir gaven har gjeldsproblemer denne ikke antar å kunne løse innen sin død. I slike tilfeller vil felleseie deles ved død, og kreditorene vil da kunne gjøre sine krav gjeldende mot dødsboet, ved særeie er den muligheten avskåret, med mindre kreditorene kan kreve omstøtelse.
Bhimbetka

Bhimbetka er et arkeologisk funnsted i den indiske delstaten Madhya Pradesh. I Bhimbetka finnes flere naturlige huler og grotter hvor det er blitt laget en rekke hulemalerier fra steinalderen og frem til historisk tid. Bhimbetka ble kåret til verdensarvsted av UNESCO i 2003.
Navnet «Bhimbetka» (devanagari भीमबेटका) skal komme fra «Bhimbaithka», 'sitjestaden til Bhima', og viser til en gudehelt fra det episke verket Mahabharata. Bhimbetka ligger nær Narmadaelva ved foten av Vindhyafjellene, 45 km sør for Bhopal. Hulene er dannet i sandstein og er omgitt av tykk skog med et rikt plante- og dyreliv. Dette området er nå vernet som Ratapani Wildlife Sanctuary.
Hulemaleriene viser mennesker i ulike sammenhenger og dyr som neshorn, bjørn, hjorter, geiter og storfe. Ifølge UNESCO viser bildene et liv som likner det tradisjonelle jakt- og sankesamfunnet til urfolket ved Bhimbetka. Andre typer maleri viser ryttere til hest, på kamel og elefant, religiøse eller mytologiske motiv og en scene tolket som dans hvor en musiker ser ut til å bruke en timeglasstromme, noe som også er utbredt i dagens India.
Bosetningen av hulene er ført tilbake til sen acheuléen i eldre steinalder med ubrutt bebyggelse fram til sen mellomsteinalder.
Den eldste historiske skrevne beret om hulene stammer fra 1888, da de ble omtalt som et gammelt buddhistisk sted. I 1957 ble de oppdagete av arkeologen V.S. Wakankar. To steder ble gravd ut av Bajpai, Pandey og Gour i 1971. Til sammen er det funnet og nummerert 754 boliger med maleri i over 500 av dem. De eldste arkeologiske lagene i hulene, og muligens maleriene tilknytt de, er blitt datert til å være over 100 000 år gamle.
Þorsteins þáttr bæjarmagns

Þorsteins þáttr bæjarmagns (norsk: Torstein Bæjarmagns tått) er en islandsk fornaldersaga eller tått om hirdmannen Torstein som var i tjeneste hos kong Olav Tryggvason. Navnet «bæjarmagn» betyr «gårdsmakt» og henspiller på Torsteins størrelse. Han beskrives som så stor og høy at det knapt finnes den dør i landet som han kan gå ubesværet rett gjennom. Sagaens hovedtema er kristendommens fremmarsj i Norge, her representert ved den kristne Torstein som i den kristne kong Olavs tjeneste overvinner mørkets makter.
Historien forteller først om Torsteins reise til det underjordiske, dernest kommer tåttens hovedbudskap om hans reise sammen med kong Godmund (Gudmund) på Glæsivollene til hedendommen, representert ved kong Geirrød. Godmunds krigere måler styrke mot krigerne til Agdi jarl, og med den kristne Torsteins hjelp vinner «de gode».
Joseph Harris karakteriserer historien som en «tått», en kort saga, og plasserer den i en liten gruppe av tåtter som omhandler reiser til det hinsidige. Sammen med tåtten Helga þáttr Þórissonar blir denne historien sammenlignet med europeiske middelalderromanser og spesielt de såkalte Breton lays.
Shidongkou gasskraftverk

Shidongkou gasskraftverk er et varmekraftverk i provinsen Shandong i det østlige Kina. Det har en installert produksjonskapasitet på 1050 MW. Brenseltypene er LNG og naturgass. Operatør er selskapet Huaneng Group, som ellers opererer en rekke kullkraftverk i Shanghai og andre provinser.
Rosatom

Rosatom (russisk: Росатом) er et russisk statlig selskap som leder den militære og sivile kjernekraftindustrien i landet og inspiserer produksjons- og forskningsfasiliteter.

Historie

I Sovjetunionen var det Ministerstvo srednego masjinostrojenija USSR (Министерство среднего машиностроения СССР) som holdt oppsyn med kjernekraftvirksomheten. Ministeriet ble i 1989 omdøpt til Det sovjetiske ministeriet for atomenergi og industri (Министерство атомной энергетики и промышленности СССР), som etter Sovjetunionens fall ble til Det russiske atomenergiministeriet (Министерство по атомной энергии Российской Федерации), også kjent som MinAtom (МинАтом), opprettet 29. januar 1992. Den 9. mars 2004 ble MinAtom reorganisert som en føderal myndighet, og i november 2007 ble organisasjonen omgjort til det statlige selskapet Rosatom.

Organisasjonsstruktur

Selskapet er en paraplyorganisasjon som knytter sammen flere titalls datterselskaper:
Hotel Pro Forma

Hotel Pro Forma er et dansk performanceteater dannet i 1985 av tekstilkunstner og aktør Kirsten Delholm.
Etter å ha drevet den visuelt orienterte performancegruppen Billedstofteater sammen med pedagogen Per Flink Basse siden 1977, dannet Delholm Hotel Pro Forma i 1985 med seg selv som kunstnerisk leder og instruktør. Hun fortsatte her Billedstofteaters tradisjon med å komponere forestillinger til bygninger av en viss arkitektonisk betydning, men også til teatre i Danmark og i utlandet.
The Covenant

Handling

I 1692 formet fem familier et stillhetsløfte i Ipswich i Massachusetts. En av familiene ble utryddet i begynnelsen av heksejakten, men det store spørsmålet er; ble de egentlig utryddet?
The Covenant forteller historien om sønnene av Ipswich, fire unge studenter ved Spencer Academy som fortsatt er bundet av stillhetsløftet forfedrene deres avla. Som etterkommere av de opprinnelige familiene som bosatte seg i Ipswich på 1600-tallet har alle guttene blitt gitt utrolige krefter, som en del av deres arv.
Da liket av en student blir oppdaget etter en fest, begynner hemmelighetene å komme for en dag, noe som truer med å bryte taushetsløftet som har beskyttet familiene i hundrevis av år.
Heggholmen

Heggholmen var tidligere en separat øy i indre Oslofjord, men har de siste decennier vært forbundet med Gressholmen og Rambergøya med steinfylling. Det har gjennom tidene vært drevet forskjellig industrivirksomhet på Heggholmen. Her har vært både dampdrevet linoljepresse og såpeproduksjon. Rester av industrianlegget finnes ennå, det samme gjør arbeiderboligen og skolestua. Det er også noen private hytter på øya.
Det eldste fyret i indre Oslofjord er Heggholmen fyr på nordspissen ut mot Skibsløpet. Både fyret og de øvrige rester av industrianlegg er fredet som kulturminner. 
Området for øvrig utenom hyttene ble i perioden 2005 - 2008 restaurert/tilbakeført i regi av Norsk Naturarv. Dette området ble så fredet som naturreservat i juni 2008.
Michael Peña

Personlige liv

Peña er en amerikaner av mexikansk herkomst. Han ble født i Chicago i Illinois hvor hans far arbeidet i en knappefabrikk og hans mor var assistent til en sosialarbeider. Begge av Peñas foreldre var opprinnelig gårdbrukere. Peña gikk på Hubbard High School i Chicago. Han har blitt assosiert med Scientologi. Peña og hans kone Brie Shaffer venter på deres første barn.

Karriere

Selv om Peña har vært en med på mange uavhengige produksjoner siden 1994, hans gjennombrudd kom i 2004 i to Oscarvinnende filmene fra Paul Haggis' pen, Million Dollar Baby og Crash.  Den siste ble også regissert av Haggis, mens den andre ble regissert av Clint Eastwood. Selv om begge filmene ble kritikerroste, Peña mottok mest oppmerksomhet for hans emosjonelle tolkning i rollen i Crash. Året etter var han med i den Golden Globe vinnende serien The Shield. I 2006 var han med i Oliver Stones film basert på terrorangrepet 11. september 2001, World Trade Center. Han hadde også en liten rolle i Alejandro González Iñárritus Academy Award nominete og Golden Globe-vinnende filmen Babel. Dette gir ham den unike distinksjonen av å ha vært med i tre filmer etter hverandre som har blitt Oscar nominerte. Han spilte med Mark Wahlberg i Shooter som den ferske FBI-agenten Nick Memphis.
I 2006 spilte Peña i HBO-filmen Walkout hvor han spilte rollen som Sal Castro, en  Mexicansk-Amerikansk high school lærer som inspirerte en gruppe East Los Angeles high school elever til å kjempe for sine rettigheter.
Peña neste rolle vil være å spille sikkerhetsvakt sammen med Seth Rogens rolle i Jody Hills produksjonen Observe and Report.
Østfold Bilruter

Østfold Bilruter, A/S, var et rutebilselskap som ble opprettet i 1961. Selskapet hadde hovedkontor i Mysen.

Historie

Østfold Bilruter ble stiftet av flere lokale rutebileiere og Norges Statsbaner (NSB). NSB fikk litt over halvparten av aksjene fra starten av. 
Selskapet vokste jevnt og trutt etter oppstarten. Rutebilstatistikken fra 1978 viser at selskapet hadde 80 helårs ansatte, 40 busser og 22 lastebiler.
I mars 2004 endret Østfold Bilruter til Nettbuss Østfold. Samtidig samlet Fredrikstaddistriktets Rutebiler og Nettbuss Østfold sine bussruter i Fredrikstad og Sarpsborg i BorgBuss. De to selskapene eide 50 prosent hver i BorgBuss.
I januar 2008 overtar Nettbuss Østfold Fredrikstaddistriktets Rutebiler AS.
I oktober 2011 kjøper Nettbuss Østfold aksjeposter i Borg Buss fra Fredrikstad kommune og Hvaler kommune. Dermed ble Nettbuss eier av det aller meste av busselskaper i Fredrikstad og Sarpsborg.
I januar 2013 blir Nettbuss Østfold fusjonert inn i Nettbuss Øst og opphører dermed som eget selskap.
Atarax

Atarax UCB er et legemiddel som inneholder virkestoffet hydroksyzinhydroklorid. Det brukes i forbindelse med elveblest og andre hudsykdommer som skyldes allergi. Atarax brukes også ved tilstander preget av angst og uro, i tilfeller der andre legemidler ikke kan brukes. Flere og flere angstpasienter bytter ut benzodiazepiner med Atarax på grunn av dens avhengighetsskapende effekt.

Farmakologiske egenskaper

hydroksyzinhydroklorid er et stoff som demper kløe (antihistamin), og også har angstdempende (anxiolytika), beroligende (sedativa) og krampeløsende virkning uten å være vanedannende. Virkningen av Atarax inntrer vanligvis innen 30 minutter og varer i ca. 12 timer.
Legemiddelet brukes mot kløe i forbindelse med elveblest og andre hudsykdommer som skyldes allergi. Atarax brukes også ved tilstander preget av angst og uro, i tilfeller der andre legemidler ikke kan brukes eller ikke har effekt.
Atarax kan gi munntørrhet og økt risiko for hull i tennene. Atarax kan endre virkningen av enkelte legemidler.
Luftforsvarets kontroll- og varslingsskole

Luftforsvarets kontroll- og varslingsskole (LKVS) er Luftforsvarets utdannelsesinstitusjon for opplæring av kontroll- og varslingspersonell. Skolen ligger på Luftforsvarets stasjon Sørreisa i  Sørreisa i Troms Fylke. Skolen har cirka 10 ansatte, og et varierende antall elever fordelt på grunnleggende kontroll- og varslingsutdanning, spesialistlinjen Fighter Control og spesialistlinjen Air Surveillance. Skolen har også diverse kontroll- og varslingsrelaterte kurs.

Grunnleggende kontroll- og varslingsutanning

Denne utdanningen er som regel for befalselever i Luftforsvaret som har valgt Kontroll og Varsling som spesialisering, men kan også ha ekstra kull ved behov. Hvor mange elever som går her hvert hår avhenger at det operative behovet. 
Utdanningen varer i et halvt år, og tar for seg de grunnleggende elementene innenfor bransjen. Etter utdanningen kan elevene velge å jobbe som KV-offiser, eller ta videre spesialistutdanning.

Historikk

Skolen lå fram til 2002 på Kongsvinger, men etter denne stasjonen ble nedlagt, åpnet LKVS nye lokaler på Mågerø i august 2002.
9. Juni 2016 ble CRC Mågerø nedlagt og LKVS åpnet nye lokaler på Sørreisa 4. Januar 2017.
Birkebeinerrennet 2012

Det 75. Birkebeinerrennet ble arrangert den 17. mars 2012. Dette var det siste rennet i FIS Marathon Cup 2011/12. Anders Aukland, Roger Aa Djupvik og Espen Harald Bjerke sikret norsk trippelseier på herresiden, mens sveitsiske Seraina Boner vant på kvinnesiden.